KOMISIJOS REGLAMENTAS (EB) Nr. 1645/2004
2004 m. rugsėjo 20 d.
iš dalies keičiantis Reglamentą (EB) Nr. 2287/2003 dėl stintenių žvejybos galimybių Grenlandijos vandenyse
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. gruodžio 19 d. Tarybos reglamentą (EB) Nr. 2287/2003, 2004 metams nustatantį žvejybos galimybes ir atitinkamas sąlygas, taikytinas tam tikriems žuvų ištekliams ir žuvų išteklių grupėms Bendrijos vandenyse, o Bendrijos laivams - vandenyse, kuriuose sugavimai turi būti ribojami (1), ypač į jo 5 straipsnio 3 dalį,
kadangi:
(1)
2004 m. Bendrijos stintenių žvejybos galimybės V, XIV zonoje (Grenlandijos vandenys) yra laikinai nustatytos Reglamento (EB) Nr. 2287/2003 I C priede.
(2)
Pagal Ketvirtąjį protokolą, nustatantį Europos ekonominės bendrijos ir Danijos vyriausybės bei Grenlandijos administracijos susitarime (2) numatytas žvejybos sąlygas, Bendrija gauna 7,7 % bendro V, XIV zonose (Grenlandijos vandenys) leistino sugauti stintenių kiekio (BLK - bendri leistini kiekiai), o tai atitinka 70 % Grenlandijos dalies BLK.
(3)
2004 m. liepos 9 d. raštu Grenlandijos institucijos Komisijai pranešė, kad 2004 metams nustatytas stintenių BLK yra 335 000 tonų. Todėl galutinė 2004 metams Bendrijai nustatytina stintenių žvejybos galimybė V, XIV zonose (Grenlandijos vandenys) turėtų būti 25 795 tonos.
(4)
BLK sumažinimas neturėtų reikšti, kad teisėtiems laimikiams, sugautiems iki šio reglamento įsigaliojimo, būtų taikomi kvotų atskaitymai pagal Tarybos reglamento (EEB) Nr. 2847/93 (3) 23 straipsnio 1 dalį, Tarybos reglamento (EB) Nr. 847/96 (4) 5 straipsnį arba Tarybos reglamento (EB) Nr. 2371/2002 (5) 26 straipsnį.
(5)
Todėl Reglamentą (EB) Nr. 2287/2003 reikėtų atitinkamai iš dalies pakeisti,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2287/2003 I C priedas keičiamas pagal šio reglamento priedą.
2 straipsnis
Reglamento (EEB) Nr. 2847/93 23 straipsnio 1 dalis, Reglamento (EB) Nr. 847/96 5 straipsnis ir Reglamento (EB) Nr. 2371/2002 26 straipsnis netaikomi stintenių laimikiams, sugautiems V, XIV zonoje (Grenlandijos vandenys) iki šio reglamento įsigaliojimo, jeigu laimikių kiekiai viršija Reglamento (EB) Nr. 2287/2003 I C priede su šio reglamento padarytais pakeitimais nustatytą kvotą.
3 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. rugsėjo 20 d.